tomron87/hebrew-wikipedia-sentences-corpus huggingface dataset:
בנוסף, להרבה דברים שהם בודדים בעולם ניתן בעברית לקרוא גם בלשון זכר וגם בלשון נקבה.
למשל: השמש, רוח, ואף במצבים מסוימים אלוהים.
גדלים חסרי ממד נקראים גם גדלים מממד אחד.
1 הוא מספרו האטומי של מימן.
הוא המטען החשמלי של פוזיטרונים ופרוטונים.
קבוצה 1 בטבלה המחזורית מכילה את המתכות האלקליות.
מחזור 1 בטבלה המחזורית מכיל את היסודות מימן והליום.
קידומת הטלפון הבינלאומית של אזור החיוג של צפון אמריקה היא 1
קוד בינארי הוא סדרה של 1־ים ו-0־ים המשמש מחשבים לייצוג כל סוגי המידע.
בשפות תכנות רבות הספרה 1 מסמלת ערך אמת.
ב, 1 הוא הערך הבינארי של תו הבקרה Start of Header.
1 רומז לקיומו של אל אחד.
1 נגד 100 היה שעשועון טלוויזיה ישראלי ששודר בשנים 2007–2012 בערוץ 2 בזכיינית רשת, המבוסס על פורמט הולנדי ("Eén tegen 100") מסוג שעשועון טריוויה.
בתוכנית מנסה מתמודד להביס נבחרת של מאה מתמודדים אחרים ולזכות בפרס כספי מכובד.
מקור השעשועון הוא בהולנד, והוא משודר במדינות רבות בהן ארצות הברית, צרפת, ספרד, אנגליה, איטליה וישראל.
ברוב גרסאות התוכנית, יש מתמודד אשר מתחרה מול מאה אנשים בקהל שנקראים "הנבחרת".
הנבחרת מסווגת לפי התמחותם או עבודתם של חבריה אך היא מורכבת גם מאנשים אלמוניים.
בכל תור נשאל המתמודד שאלה ומוצעות לו שלוש תשובות אפשריות.
תחילה השאלה מופנית למתמודדים ב"נבחרת".
לאחר שאלו סיימו להצביע, המתמודד שמתחרה נגדם עונה על השאלה.
אם המתמודד צדק בתשובתו, הוא ממשיך לשחק, והמתמודדים בנבחרת שטעו בשאלה יוצאים מהמשחק.
לפני כל שאלה, החל מן השאלה החמישית, יש למתחרה אפשרות לפרוש מהמשחק ולקחת את סכום הכסף שזכה בו עד כה או להמשיך במשחק ("כסף או נבחרת").
אם המתמודד נשאר במשחק ומצליח להביס את כל הנבחרת הוא זוכה במיליון שקלים (בישראל).
במהלך המשחק יש למתמודד שלושה "גלגלי הצלה" שיכולים לעזור לו לעבור משלב לשלב:
סקר את הנבחרת - המתחרה בוחר אחת משלוש התשובות, כדי לראות כמה אנשים בנבחרת בחרו בתשובה המסוימת שבחר, בנוסף הוא יכול לבחור אחד מאנשי הנבחרת שצריך לנמק מדוע בחר בתשובה זו, בעברית נקראת עזרת "סטטיסטיקה".
שאל את הנבחרת - מוצגים למתחרה שני מתמודדים מהנבחרת: אחד שצדק בתשובתו ואחד שטעה, ועל שניהם לנמק מדוע בחרו בתשובה המסוימת.
התשובה השלישית תיפסל ותסומן כשגויה, בעברית נקראת עזרת "נכון/לא נכון".
סמוך על הנבחרת - המתמודד מסתמך על התשובה שהצביעה רוב הנבחרת, אשר תסומן כתשובה המוצבעת, במידה ושתי תשובות נמצאות בתיקו מבחינת הצבעת רוב הנבחרת, העזרה תפעל כמו עזרת "שאל את הנבחרת" בה שני חברי נבחרת ינמקו את בחירתם והתשובה השלישית תיפסל.
מנחה הגרסה הישראלית של התוכנית היה אברי גלעד.
השעשועון זכה למדרוג גבוה יחסית לאורך שידורו וקיבל שבחים וביקורות טובות.
בתוכנית שודרו מספר ספיישלים בהם השתתפו ילדים, נוער, שחקני קולנוע, חיילים, משפחה, ספורטאים ופרק אחד בו השתתפה שרת החינוך דאז יולי תמיר.
כמו כן שודר פרק אחד שנקרא ספיישל "החיים זה לא הכל" של הזכיינית רשת, בו השתתפו דמויות שונות מהתוכנית, באותו ערב בו שודר פרק הסיום של הסדרה.
היו גם מספר ספיישלים בו המאה היו מתמודדי עבר שהתמודדו בתוכנית ושיחקו עד שאחרון המתמודדים לוקח את קופת המשחק, כאשר אחד נבחר על ידי המחשב ומשחק עד שהוא טועה וחוזר חלילה.
בגרסה הישראלית התקיימו מספר שינויים מגרסאות העולם:
שלבי השאלות מדורגים ב-11 דרגות כסף עולות לכל טועה, החל מ-100 שקלים לכל טועה ועד ל-5,000 שקלים, כאשר עוברים את השאלה האחת-עשרה כל שאלה תהיה שווה 5,000 שקלים לכל מתמודד שטעה.
סכום הכסף נוצר מהצטברות הכפלת דרגות הכסף במספר הטועים (למשל: שני טועים בשלב הראשון, שערכו 100 ש"ח לטועה, ועוד שלושה טועים בשלב השני, שערכו 250 ש"ח לטועה, יצברו לקופת המתמודד 950 ש"ח).
בגרסה הישראלית שאלת "כסף או נבחרת", המאפשרת למתמודד לפרוש, מופיעה לראשונה לאחר השאלה הרביעית (750 ש"ח לטועה) ומאז מופיעה לאחר כל שאלה.
במספר פרקים בעונה השנייה הופיעו בתוך המאה שלושה מתמודדים שנחשבו "ג'וקרים", המוגדרים כמומחי טריוויה.
ובכל שלב שבו יודח ג'וקר יתווספו 10,000 ש"ח לקופת המתמודד (למשל: אם טועים בשלב 2,000 ש"ח 25 מתמודדים וביניהם ג'וקר, יתווספו 48,000 ש"ח על 24 הטועים ועוד 10,000 ש"ח על טעותו של הג'וקר ובסך הכול 58,000 ש"ח)
בעונות 6-7 שונו מעט דרגות הכסף במהלך המשחק, בין השינויים הייתה העברת שאלת 3,000 השקלים (בה ניתן לקבל עזרה נוספת) מהשאלה התשיעית לעשירית והנמכת ערך דרגות הכסף הראשונות.
בתוכנית הישראלית היה שינוי גם בגלגלי ההצלה שבהם יכלו להשתמש המתמודדים.
לאורך העונות היה שינוי גם בזמינות גלגלי ההצלה:
סטטיסטיקה (קיימת בכל העונות ובכל השלבים) – המתחרה בוחר אחת משלוש התשובות, כדי לראות כמה אנשים בנבחרת בחרו בתשובה המסוימת שבחר, בנוסף הוא יכול לבחור אחד מאנשי הנבחרת שיצטרך לנמק מדוע בחר בתשובה זו.
נכון/לא נכון (קיימת בכל העונות ובכל השלבים) – מוצגים למתחרה שני מתמודדים מהנבחרת: אחד שהצביע לתשובה הנכונה ואחד שהצביע לתשובה לא נכונה, ועל שניהם לנמק מדוע בחרו בתשובה המסוימת.
התשובה השלישית תיפסל ותסומן כשגויה.
הכה את המנחה (עונה 3 בכל השלבים, עונות 4-7, החל משלב 3,000 ש"ח) – בשלבים מתקדמים של המשחק, המתמודד יכול להתייעץ פעם אחת במנחה המשחק, שיכול לענות מהידע האישי שלו בלבד (כמעין ראייה לכך, מוציא המנחה את האוזנייה לפני שאומר מה לדעתו התשובה הנכונה), גלגל הצלה זה הומצא בישראל.
התפלגות (עונה 4, החל משלב 3,000 ש"ח) – בגלגל הצלה זה מוצגת התפלגות התשובות של חברי הנבחרת, בניגוד לסטטיסטיקה, למתמודד אסור להתייעץ עם אנשי הנבחרת.
גלגל הצלה זה היה פעיל רק בעונה הרביעית של התוכנית, החל משלב 3,000 ש"ח כבחירה בינו לבין עזרת "הכה את המנחה".
לרוב הנבחרת כללה קהל קטן של אנשים בעלי מכנה משותף מעורר עניין, דבר שנועד לגוון את התוכנית.
בישראל ניתן פרס של עד 1,000,000 ש"ח הנחשב למועט באופן יחסי, כשלפניה ניתן למצוא רשתות הנותנות פרסים של עד 1,000,000 דולר.
בפרק השביעי של העונה הרביעית של התוכנית, ב-2010, זכה לראשונה (ובפעם היחידה לכל אורך השנים בהן שודרה התוכנית בישראל) אחד המתמודדים בפרס הגדול – מיליון ש"ח.
הזוכה היה משה אבו עזיז, מורה חרדי מאור עקיבא.
אבו עזיז הוא המתמודד השני בהיסטוריית התוכנית שזכה בפרס הגדול, אחרי ג'ייסון לונה האמריקני.
עופר ינאי, לימים יו"ר, מייסד ובעל השליטה של נופר אנרגיה, מימן את לימודיו באמצעות זכייה ב 70,000₪ בתוכנית, בעודו סטודנט למנהל עסקים באוניברסיטת בן-גוריון.
יובה השני מלך מאוריטניה מצטרף לגאיוס קיסר בארמניה כיועץ צבאי.
בתקופה זו הוא פוגש בגלפירה, אלמנתו של אלכסנדר לבית הורדוס, ומתאהב בה.
לוקיוס קיסר, אציל רומאי מהשושלת היוליו-קלאודית (נולד ב-17 לפנה"ס).
מרקוס לוליוס, פוליטיקאי ומצביא רומאי.
2,3-ביספוספוגליצרט או 2,3-דיפוספוגליצרט (בלועזית: 2,3-Bisphosphoglycerate או 2,3-Diphosphoglycerate ובקיצור 2,3-BPG או 2,3-DPG) היא מולקולה, בעלת שלושה פחמנים הנמצאת בתאי דם אדומים בבני אדם בריכוז של כ-5 מילימול לליטר.
בפעילותה משפיעה על זיקתו של ההמוגלובין לחמצן ומסייעת לשחרור החמצן בגוף.
העברת החמצן בגוף נעשית באמצעות מולקולת ההמוגלובין היכולה להיקשר ולשחרר ארבע מולקולות חמצן.
כאשר אל ההמוגלובין לא קשורים חמצניים הוא נקרא דאוקסיהמוגלובין.
מולקולת הביספוספוגליצרט בעלת זיקה גבוהה להמוגלובין בצורה זו.
אתר הקישור שלה הוא הכיס ההידרופובי החיובי בדאוקסיהמוגלובין בעל חומצות האמינו ליזין (Lys) והיסטידין (His), וכך לכל מולקולת המוגלובין יכולה להיקשר מולקולה אחת בלבד של 2,3BPG.
למולקולת ה2,3BPG השפעה אלוסטרית שלילית על ההמוגלובין, עם קשירתה היא מווסתת ומקטינה את זיקתו של ההמוגלובין לקשירת חמצן ויכולת שחרור החמצן מנגד, מוגברת.
ה2,3BPG הכרחי לפעילות תקינה של המוגלובין ובלעדיו ההמוגלובין היה נמצא באופן מתמיד במצב קושר חמצן וחמצן לא היה משתחרר ממנו ומגיע לרקמות הגוף.
מולקולה זו נוצרת ממולקולת 1,3DPG על ידי האנזים ביספוספוגליצרט מוטאז ועובר שבירה על ידי פוספטאז לצורת ה3-פוספוגליצרט, סינתוז ושבירת המולקולה נעשים כחלק מתהליך הגליקוליזה.
את תפקוד מולקולת ה2,3DPG מצאו ב-1967 רינהולד בנאש ורות בנאש.
השפעות הקשירה של 2,3DPG לחמצן
כאשר 2,3BPG נקשרת לדאוקסיהמוגלובין היא פועלת לייצוב המצב עם הזיקה הנמוכה לחמצן של ההמוגלובין, מצב T .
על ידי ייצוב מצב ה-T קשה יותר להמוגלובין לקשור חמצניים ויהיה מצב מועדף לשחרורם ברקמות הגוף.
המולקולה נכנסת לבקע שיש להמוגלובין במצב הדאוקסי שלו תוך ניצול הסימטריה המולקולרית והפולריות החיובית והקישור נעשה תוך יצירת קשר יוני עם חומצות האמינו ליזין והיסטידין.
מצב ה-R של האוקסיהמוגלובין, עם החמצן, בעל קונפורמציה (מבנה מרחבי) שונה שאינה מאפשרת את הקישור המתואר.
2,3DPG היא חלק ממנגנון היזון חוזר שמטרתו למנוע היפוקסיה- חוסר אספקת חמצן בכמות מספקת לרקמות, במצבים המועדים לכך ברגישות גבוהה כמו: המצאות בגובה רב, בעיות בנתיבי האוויר או חסמים בלב, במצבים אלו בתאי הדם האדומים ייצרו כמות מוגברת של 2,3DPG כך שיתאפשר שחרור מוגבר של חמצן לרקמות.
לוויסות קשירת החמצן תפקיד חשוב בהתפתחות העוברית, העובר זקוק לחמצן מהדם של האם ולכן יש צורך בזיקה גבוהה יותר של ההמוגלובין העוברי לחמצן.
בהמוגלובין העוברי מוחלפת החומצה אמינית ה-143 היסטידין בסרין שמורידה את הזיקה ל 2,3DPG ובכך הזיקה לקשירת חמצן עולה ולעובר מתאפשר לצרוך חמצן דרך שילית האם.
שחרור החמצן מתאפשר ברקמות העובר הודות לכך שהלחץ החלקי של החמצן ברקמותיו נמוך יותר משל אדם בוגר מה שמאפשר את הצלחת שחרור החמצן.
המספר הטבעי 2,147,483,647 הוא מספר מרסן הראשוני השמיני, ושווה ל-.
המתמטיקאי לאונרד אוילר הוכיח כי מספר זה ראשוני במכתב לדניאל ברנולי בשנת 1772. אוילר ניצל את התכונות הנוחות של מספרי מרסן, והשתמש בשכלול של שיטת החלוקה הנסיונית, שאפשר לו להוכיח את הראשוניות של המספר באמצעות 372 פעולות חלוקה בלבד.
המספר היה למספר הראשוני הגדול ביותר שהיה ידוע באותה העת (העובדה שיש אינסוף ראשוניים הייתה ידועה כבר אלפיים שנה, אולם לא ידוע האם יש אינסוף מספרי מרסן ראשוניים).
היה זה שיפור משמעותי להישג של פייטרו קטלדי שמצא את מספר מרסן הראשוני השביעי, 524,287, כ-200 שנים קודם לכן.
המתמטיקאי האנגלי פיטר ברלאו כתב בספרו משנת 1811, An Elementary Investigation of the Theory of Numbers, שסביר שזהו המספר הראשוני הגדול ביותר שיתגלה לעולם, בשל הקושי במציאת ראשוניים גדולים יותר, ומשום שאין לכך שימוש מעשי.
בימינו נעשה שימוש דרך קבע במספרים ראשוניים בני מאות ספרות לצורכי הצפנה (למשל RSA).
המספר החזיק בשיא המספר הראשוני הגדול ביותר הידוע לאדם במשך למעלה ממאה שנה, עד לשנת 1876 בה הוכיח אדוארד לוקאס, בעזרת גרסה ראשונית של מבחן לוקאס-להמר, שמספר מרסן הענק הוא ראשוני (זהו עודנו המספר הראשוני הגדול ביותר שנתגלה ללא מחשב).
מכיוון ש- מספר מרסן ראשוני, הוא מספר משוכלל.
המספר הוא אחד מארבעת מספרי מרסן הראשוניים הכפולים היחידים הידועים, כלומר המעריך שלו 31 הוא מספר מרסן ראשוני בעצמו.
מספר זה, , הוא המספר החיובי הגדול ביותר שניתן לייצג במערכות מחשוב בעזרת טיפוס מספר שלם באורך 32-סיביות בשיטת המשלים ל-2. לכן זהו המספר השלם הגדול ביותר שניתן לייצוג בעזרת משתנה int בשפות תכנות רבות, כמו גם הכמות המרבית של ניקוד שניתן לצבור במשחקי מחשב רבים.
בהקשרים שונים הופעתו של המספר מעידה לרוב על גלישה נומרית או ערך חסר.
למשל, שגיאה נפוצה היא לשמור מספרי טלפון עשרה-ספרתיים במשתנה int, כך שרוב מספרי הטלפון שיוזנו יהיו גדולים מדי ויוצגו כמספר המקסימלי 214-748-3647 (בארצות הברית מספר זה שייך לאזור חיוג של דאלאס).
תוכנות המשתמשות בשיטת POSIX לחישוב זמן עושות שימוש במשתנה 32 סיביות המציג את מספר השניות שחלפו מאז חצות ה-1 בינואר 1970. בחלוף 2,147,483,647 שניות מתאריך זה, דבר שיקרה בשנת 2038, יגיע המשתנה לערך המקסימלי שלו ויעבור ל- שניות המייצגות תאריך ב-1901. בעיה זו ידועה כ"באג 2038".
1 אירו הוא מטבע אירו, בעל העריך השני בשוויו במחזור.
מטבע זה עשוי שתי סגסוגות המקנות לו שני צבעים.
הסגסוגת החיצונית עשויה פליז וניקל, ואילו זו הפנימית עשויה מנחושת וניקל.
כמו כל מטבעות האירו, בעוד צד הנושא של המטבע נושא עיצוב ייחודי לכל מדינה המנפיקה אותו, ועל כן נקרא גם הצד הלאומי, צד הערך הוא משותף ונושא עיצוב של מפת אירופה יחד עם העריך.
המטבע נכנס למחזור לראשונה בשנת 2002, אולם על חלק מן המטבעות מוטבעת שנת ההנפקה 1999, שבה האירו נכנס לשימוש לראשונה.
ישנם 6.43 מיליארד מטבעות 1 אירו במחזור, דבר אשר מעמיד את המטבע במקום השישי ברשימת מטבעות האירו שבמחזור.
המעגל הפנימי של המטבע עשוי משתי שכבות של סגסוגת נחושת-ניקל וביניהן שכבה נוספת של ניקל, ואילו הטבעת החיצונית עשויה סגסוגת פליז וניקל.
צד הנושא של המטבע נושא עיצוב משתנה, בהתאם למדינה המנפיקה.
ההנחיות קובעות כי כל עיצוב לאומי חייב לכלול 12 כוכבים, כמספר הכוכבים בדגל האיחוד האירופי, את שם המדינה, או ראשי תיבות המזוהים עמה, את שנת ההנפקה ואת ראשי התיבות של האמן שעיצב את העיצוב הלאומי.
לרוב, 12 הכוכבים מסודרים על פני הטבעת החיצונית.
חל איסור כי צד זה יישא את העריך, לאור העובדה שהעריך מופיע בצד המשותף, אלא אם מדובר במדינה שבה הכתב שונה מן הכתב הלטיני.
היחידה שעומדת בתנאי זה היא יוון, שעל מטבעותיה מוטבע עריך המטבע והכיתוב EYPΩ.
למרות האיסור, אוסטריה כן מציינת את העריך על הצד הלאומי במטבעותיה.
מדינה תיאור אוסטריה דיוקנו של המלחין וולפגנג אמדאוס מוצרט וחתימתו.
כן מופיע העריך, למרות האיסור לעשות כן, ומתחתיו דגל אוסטריה בצדו הימני של המטבע.
בצד שמאל מופיעה שנת ההנפקה.
אסטוניה מפת אסטוניה עם שם המדינה באסטונית – Eesti.
12 הכוכבים מקיפים את מפת אסטוניה.
עיצוב זה זכה בתחרות בהשתתפות הציבור לבחירת העיצוב שיופיע על המטבע אשר התקיימה בשנת 2004. איטליה רישום האדם הוויטרובי של לאונרדו דה וינצ'י.
מעל הרישום מופיעים ראשי התיבות של הרפובליקה האיטלקית – IR – אחד על גבי השני.
אירלנד נבל אירי שלשמאלו שם המדינה באירית – Éire – ולימינו שנת ההנפקה.
מוטיב הנבל עוצב על ידי ג'רלת' הייז.
בלגיה דיוקנו של אלברט השני, מלך הבלגים.
מימין לדיוקן האות A, לציון שם המלך, ומעליה כתר.
בשנת 2008 נוסף מתחת ל-A גם צמד האותיות BE לציון שם המדינה.
שנת ההנפקה, שבעיצוב הישן הופיעה בטבעת החיצונית, הועברה אל המעגל הפנימי.
גרמניה עיט, סמל גרמניה, שלרגליו שנת ההנפקה.
הולנד דיוקן ביאטריקס, מלכת הולנד, בצד שמאל של המטבע.
מימין לו בהולנדית הכיתוב: Beatrix Koningin der Nederlanden – ביאטריקס מלכת הולנד – אשר מתפרש על פני שלוש שורות במאונך לדיוקן.
שנת ההנפקה מוטבעת מימין לכיתוב.
יוון ינשוף, סמלה של אתונה, עם ענף זית לשמאלו.
עיצוב זה שאוב ממטבע 4 דרכמות מן המאה ה-5 לפנה"ס.
מסביב לינשוף וענף הזית מסגרת המטבע העתיק.
מימין המטבע מצוין עריך המטבע באלפבית יווני – .
שנת ההנפקה מוטבעת בין הכוכבים על הטבעת החיצונית.
לוקסמבורג דיוקנו של אנרי, הדוכס הגדול מלוקסמבורג, ולשמאלו במאונך שנת ההנפקה ושם המדינה בלוקסמבורגית – Lëtzebuerg.
חלקו השמאלי של המטבע, כ-40%, כהה יותר מחלקו הימני.
מלטה צלב מלטה, שבין זרועותיו שם המדינה במלטית – MALTA – ושנת ההנפקה.
סלובניה דיוקנו של פרימוז' טומבר, הסופר שכתב את הספר הראשון בסלובנית.
מעל הדיוקן מתעקל הכיתוב STATI INU OBSTATI – לעמוד ולהתמודד – ומתחתיו שמו של טומבר.
בין הכוכבים שעל הטבעת החיצונית מוטבעים שם המדינה בסלובנית – SLOVENIJA – ושנת ההנפקה.
סלובקיה סמל סלובקיה, צלב כפול על שלוש גבעות, שחורגות מעבר לגבולות המעגל הפנימי.
הרקע במעגל הפנימי בעל מרקם סלעי גס.
לימין הסמל מוטבע שם המדינה בסלובקית – SLOVENSKO – ולשמאלו שנת ההנפקה.
ספרד דיוקנו של חואן קרלוס הראשון, מלך ספרד, ולשמאלו שם המדינה בספרדית – España.
עד שנת 2010 היה שם המדינה תחום במסגרת, כמו גם ארבעה כוכבים בצדו הימני של המטבע.
פורטוגל החותם המלכותי משנת 1144 מוקף בחלקו העליון בשבע טירות ובחלקו התחתון בחמישה מגנים עם בזנט, כמו שמופיעים בסמל פורטוגל.
בין הטירות והמגנים, אשר ניצבים במעגל הפנימי מול 12 הכוכבים שבטבעת החיצונית, מוטבעים שם המדינה בפורטוגזית – PORTUGAL – ושנת ההנפקה.
פינלנד זוג ברבורים שרים, הציפור הלאומית של פינלנד, עפים מעל נוף פיני.
צרפת עץ על גבי משושה, שמבטא את צורתה של צרפת, ומשני צדי הגזע האותיות RF, ראשי תיבות של République française – הרפובליקה הצרפתית.
מעל לעץ המוטו הלאומי של צרפת: חירות, שוויון, אחווה.
בין הכוכבים שעל הטבעת החיצונית מופיעה רשת של קווים ובחלקה התחתון מוטבעת שנת ההנפקה.
קפריסין פסל האליל מפומוס, המסמל את מורשתו התרבותית והאמנותית של האי.
שם המדינה ביוונית – ΚΥΠΡΟΣ – ובטורקית – KIBRIS – מופיע משני צדי הפסל.
מדינות שאינן באיחוד האירופי אך הן חלק מגוש האירו ובעלות עיצוב משלהןהוותיקן משנת 2006 מופיע דיוקן האפיפיור בנדיקטוס השישה עשר עם שם המדינה בלטינית – CITTA DEL VATICANO – מתעקל מעליו.
בין השנים 1999 ל-2005 הופיע על המטבע דיוקנו של האפיפיור יוחנן פאולוס השני.
בשנת 2005, בתקופת הכס הריק, לא הוטבע דיוקן אפיפיור אלא סמל קריית הוותיקן.
מונקו דיוקנו של אלבר השני, נסיך מונקו, כשמעליו שם המדינה בצרפתית – MONACO – ומתחתיו שנת ההנפקה.
בעבר נשא המטבע את דיוקנאותיהם של רנייה השלישי ואלבר השני, עם שם המדינה ושנת ההנפקה בטבעת החיצונית, אולם לאחר מותו של רנייה בשנת 2005, שונה העיצוב לזה הנוכחי.
סן מרינו סמל סן מרינו ומתחתיו שם המדינה באיטלקית – SAN MARINO.
משמאל לסמל מוטבעת שנת ההנפקה.אנדורה "קאזה דה לה וול" הפרלמנט של אנדורה מדינות שקבעו עיצוב לאירו עוד לפני שהיה המטבע הרשמי שלהן לטביה מילדה, דמות שמופיעה על מטבעותיה של לטביה ליטא סמל ליטאמדינות שקבעו עיצוב לאירו באופן לא רשמיבולגריה אביר רוכב על סוס שדוהר מעל לאריה
עד שנת 2007 הוטבעה על הצד המשותף מפה שכללה את מדינות האיחוד האירופי בלבד, אולם בעקבות הצטרפותן של 10 מדינות נוספות לאיחוד הורחבה המפה לאירופה השלמה.
השוליים של המטבע, אשר משמשים אמצעי לזיהוי עבור לקויי ראייה, מחורצים לפרקים, עם שלושה מקטעים מחורצים ושלושה מקטעים חלקים.
2/3 מהממוצע הוא משחק בתורת המשחקים שבו על כל שחקן לבחור מספר ממשי בין 0 ל-100, כולל הקצוות.
המנצח יהיה השחקן שבחר את המספר הקרוב ביותר ל-2/3 מממוצע המספרים שנבחרו על ידי כל השחקנים.
במשחק זה אין אסטרטגיה שולטת חזק, אולם יש בו שיווי משקל באסטרטגיות טהורות יחיד.
נמצא את שווי המשקל על ידי סילוק חוזר של אסטרטגיות נשלטות: לכל שחקן, כל ניחוש הגבוה מ-66.67 נשלט חלש, מכיוון שלא ייתכן שהוא יהיה 2/3 מהממוצע.
לכן, נסלק את כל האסטרטגיות הנ"ל.
כעת, לכל שחקן, כל ניחוש הגבוה מ-44.45 נשלט חלש, מכיוון שאם אף שחקן אינו מנחש ערך הגבוה מ-66.67, לא ייתכן שערך הגבוה מ-44.45 יהיה 2/3 מהממוצע.
תהליך זה יימשך עד שכל המספרים הגדולים מ-0 יסולקו מהמשחק.
אם היינו מגבילים את אפשרויות הבחירה למספרים הטבעיים בין 0 ל-100, היינו מקבלים תוצאה קצת שונה.
במקרה זה, כל המספרים הגדולים מ-0 ו-1 היו מסולקים מהמשחק.
כעת, יש יתרון בבחירת 0 אם השחקן מצפה שלפחות 1/4 מהשחקנים יעשו זאת גם כן, כיוון שבמקרה זה 2/3 מהממוצע יהיה לכל היותר 1/2. באופן דומה, במקרה ההפוך יש יתרון בבחירת 1.
כאשר נותנים לאנשים לשחק במשחק, בדרך כלל הניחוש המנצח גבוה בהרבה מ-0. לדוגמה, בתחרות שנערכה באינטרט על ידי המגזין הדני "פוליטיקן" (Politiken), בה השתתפו כ-20,000 שחקנים בעבור פרס של 5,000 קרונות דניות (כ-3,350 ש"ח), הניחוש המנצח היה 21.6 .ניסויים שנערכו בסטודנטים לכלכלה, הראו שגם הם אינם מנחשים 0.
רציונליות מול ידיעה משותפת של רציונליות
משחק זה מדגים את הפער שבין הנחת רציונליות מושלמת של שחקן לבין ידיעה משותפת על הרציונליות של כל השחקנים.
גם שחקן רציונלי לחלוטין לא ינחש 0 במשחק זה, אלא אם הוא בטוח ששאר השחקנים רציונליים לחלוטין ושהעובדה שכולם רציונלים היא ידיעה משותפת.
אם שחקן רציונלי מאמין שאחד השחקנים לא יפעל לפי סילוק חוזר של אסטרטגיות נשלטות, הפעולה הרציונלית עבורו תהיה לנחש מספר גדול מ-0.
נקודה מעניינת שעולה מפער זה היא שניתן להניח שכל השחקנים רציונליים, אולם לשחקנים אין ידיעה משותפת על הרציונליות אחד של השני.
המשחק 2/3 מהממוצע הומצא על ידי אלן לדו (Alain Ledoux) ופורסם בשנת 1981 במגזין "משחקים ואסטרטגיה" (Jeux et Stratégie).
המשחק הוצג כשובר שוויון בין כ-4,000 קוראים שצברו ניקוד זהה במשחקים קודמים, שכל אחד התבקש לנחש מספר שלם בין 0 ל-1,000,000,000. המנצח היה מי שנחש את המספר הקרוב ביותר ל-2/3 מהממוצע.
בשנת 2005, סוטר (Matthias Sutter ), הריץ ניסוי כזה, בו הוא נקרא "תחרות מלכת היופי", סוטר הדגים כי קבוצות של 4 שחקנים מצליחות טוב יותר מקבוצות של שני שחקנים או שחקן בודד.
ובכך הציע כי לגודל הקבוצה יש השפעה על יכולת קבלת ההחלטות שלהם במשחקים אשר בהם עיבוד מידע (מידע מסיבובים קודמים- התפלגות המספרים, ממוצע, המספר הזוכה, השינוי במספרים הזוכים לפי התפתחות הסיבובים וכו) הוא חלק חשוב בהחלטה.
2-בוטנול הוא כוהל שניוני המכיל 4 אטומי פחמן בשרשרת לא מסועפת בה קבוצת ההידרוקסיל קשורה לפחמן השני הנוסחה המולקולרית C4H9OH.
זהו נוזל שקוף, דליק המסיס במים ובממסים אורגנים קוטביים כאתרים וכהלים אחרים.
החומר מיוצר בהיקף גדול בעיקר כחומר מוצא לממס מתיל אתיל קטון.
2-בוטנול הוא חומר כירלי ובדרך כלל מופיע כתערובת רצמית של 2 האננטיומרים R ו S (מספרי CAS של האננטיומרים 14898-79-4 ו 4221-99-2 בהתאמה).
2-בוטנול מופק תגובת מים עם בוטן בקטליזה של חומצה גפרתית
2.4 ילדים בממוצע היא קומדיית מצבים בריטית של ה-BBC שנוצרה ונכתבה בידי אנדרו מרשל.
הסדרה עוקבת אחרי חייהם של בני משפחת פורטר, לכאורה משפחה ממוצעת אבל לעיתים קרובות נהפך עליהם עולמם בשל מזל רע ואירועים מוזרים.
הסדרה שודרה לראשונה בערוץ BBC One בשנים 1991 עד 1999, במשך שמונה עונות, והסתיימה ב-30 בדצמבר 1999 בפרק "The Millennium Experience".
מותו של גארי אולסן, שגילם את דמות אב המשפחה, בספטמבר 2000 מנע את האפשרות להפקת פרקי ספיישל נוספים.
הסדרה משודרת בשידורים חוזרים בבריטניה בערוצי "Gold" ו-"Drama", ובאוסטרליה בערוץ UKTV.
ביל פורטר – בלינדה לאנג
בן פורטר – גארי אולסן
ג'ני פורטר – קלייר וודגייט (עונות 1 ו-2); קלייר באקפילד (עונות 3 - 8)
דייוויד פורטר – ג'ון פיקרד
רונה האריס – ג'וליה הילס
כריסטין אטקינס – קים בנסון (הופעת אורח בעונה ראשונה, תפקיד קבוע בעונות 2 - 8)
דקלאן – מיטצ'ל ריי (הופעת אורח בעונה 7); אלכס קיו (עונה 8)
טינה – פטרישה ברייק (עונה 1); סנדרה דיקינסון (עונות 2–8)
הדודה פרל – ברברה לוט
גרי – לאונרד או'מאלי (עונה 1)
טוני – טום רוברטס (עונות 3 והלאה)
בט גייטס – ליז סמית'
הדודה בל – ליז סמית'
דורה גרימס – אנט קר
אדם – פול ראפילד (עונה 3)
ג'ייק "קינגון" קינגר – רוג'ר לויד-פק (עונות 3–6)
ג'וס (Wheelchair Racer) – מיק סקרלט (הופעת אורח בעונה 2)
בהתחלה בני משפחת פורטר נראים רגילים למדי.
האם ביל היא אישה נבונה, מעשית ומיושבת בדעתה.
היא מבשלת ומנקה את הבית ובו בזמן היא מנהלת עסק של קייטרינג, יחד עם חברתה רונה הרעבה לסקס.
בן הוא אב המשפחה, ולרוב הוא ילדותי כמו הילדים.
הוא מנהל עסק של תיקוני מערכות חימום יחד עם כריסטין העוזרת העוקצנית שלו.
הבת ג'ני היא בת עשרה טיפוסית, להוטה אחר בנים, ומתעניינת בצמחונות.
דייוויד הבן הוא אחיה הצעיר השובב, שאוהב סרטי אימה, חייזרים ולהציק לאחותו הגדולה.
עם זאת בני המשפחה נתקלים באירועים משונים של מזל רע.
הכל נראה אפשרי בעולמם של משפחת פורטר.
הוא אלבום האולפן העשרים של הזמרת הקנדית סלין דיון.
האלבום יצא לאור על ידי חברות התקליטים קולומביה רקורדס ואפיק רקורדס ב-13 באוקטובר 2003. מתוך האלבום יצאו שלושה סינגלים בסך הכול.
עם יציאתו נכנס האלבום אל המקום הראשון במצעד האלבומים של קוויבק.
האלבום הופק על ידי אריק בנזי, אשר השתתף בהפקת אלבומה השלושה עשר של סלין דיון, D'eux, שיצא לאור בשנת 1995. כל שירי האלבום הופקו על ידי אריק בנזי לבדו, ורובם נכתבו על ידי פזמונאים שונים.
ארבעה מתוך שלושה עשר משירי האלבום נכתבו על ידי בנזי.
ב-AllMusic זכה האלבום לביקורת חיוביות מאוד, תוך שהעניקו לו ציון של ארבעה כוכבי זהב מתוך חמישה בסך הכול.
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-750,000 עותקים.
בקנדה נמכר האלבום בלמעלה מ-100,000 עותקים, תוך שבארצות הברית נמכר בלמעלה מ-26,000 עותקים.
בבלגיה קיבל האלבום את תואר הפלטינה על מכירות של למעלה מ-50,000 עותקים, תוך שבמצעד האלבומים של ולוניה הגיע אל המקום הראשון.
בפלנדריה הגיע אל המקום התשיעי.
ביולי 2014, נודע כי האלבום נמכר בלמעלה מ-16,918 עותקים בפינלנד.
במצעד האלבומים של המדינה הצליח להגיע אל המקום התשיעי.
בשווייץ הצליח האלבום להגיע אל המקום השני במצעד האלבומים, תוך שנמכר שם בלמעלה מ-40,000 עותקים.
ביוון זכה האלבום להצלחה גם כן, כאשר כבש את פסגת מצעד האלבומים הרשמי של המדינה.
מקוםתאריםמכירותארצות הברית (RIAA)26,000בלגיה (BEA)פלטינה50,000פינלנד (Musiikkituottajat)זהב16,918צרפת (SNEP)פלטינה 2×750,000קנדה (Music Canada)100,000שווייץ (IFPI Switzerland)פלטינה40,000
מדינהתאריך יציאהחברת תקליטיםפורמטקטלוגמקוראירופה13 באוקטובר 2003קולומביהתקליטור513481 2תקליטור • די וי די513481 5קנדה14 באוקטובר 2003תקליטורCK 80984תקליטור • די וי די513481 5ארצות הברית11 בנובמבר 2003אפיקתקליטורEK 90755אוסטרליה14 בנובמבר 2003513481 2יפן17 בדצמבר 2003SMEJEICP-321עולם1 בספטמבר 2017קולומביהתקליט8 89854 50261 4
1 (מוכר כ-One) הוא אלבום הבכורה של הזמרת-יוצרת השוודית זארה לארסון.
האלבום יצא לאור ב-1 באוקטובר 2014 על ידי חברות התקליטים יוניברסל מיוזיק גרופ ו-TEN מיוזיק גרופ.
מתוך האלבום יצאו ארבעה סינגלים.
האלבום הגיע למקום הראשון במצעד האלבומים של שוודיה.
האלבום זכה להצלחה רבה כאשר איגוד תעשיית ההקלטות הדני העניק לו את תואר הזהב על מכירות של למעלה מ-10,000 עותקים במדינה.
בהמשך, העניק איגוד תעשיית ההקלטות השוודי את תואר הפלטינה על מכירות של למעלה מ-40,000 עותקים במדינה.
בסמוך לצאתו, עלה האלבום לרשת הזרמת המדיה, ספוטיפיי.
מדינה תאריך יציאה פורמט חברת תקליטיםמקור שוודיה 1 באוקטובר 2014תקליטור • הורדה דיגיטליתיוניברסל מיוזיק גרופ • TEN דנמרק 6 באוקטובר 2014 הורדה דיגיטלית TEN • אפיק נורווגיה
1 הוא אלבום להיטים של להקת הרוק האנגלית "הביטלס", שיצא במקור ב־13 בנובמבר 2000, במלאת 30 שנה להתפרקות הלהקה.
האלבום כולל אוסף של סינגלים אשר זכו במקום הראשון במצעדים בבריטניה ובארצות הברית בין השנים 1962–1970. זה היה אלבומה הראשון של הלהקה שהיה זמין בתקליטור אחד בלבד.
האלבום זכה להצלחה מסחרית ועמד בראש מצעדים ברחבי העולם, כאשר עד כה מכר למעלה מ־31 מיליון עותקים.
נכון לשנת 2013, "1" הוא האלבום הרביעי הנמכר ביותר בארצות הברית מאז שהחל מדד נילסן סאונד-סכאן לעקוב אחר מכירות האלבומים בארצות הברית בינואר 1991, והאלבום הנמכר ביותר של שנות האלפיים בארצות הברית.
האלבום יצא בהוצאה מחודשת בספטמבר 2011, ובכמה מהדורות דלוקס שונות, המקיפה שבהן היא סט של שלושה דיסקים בשם 1+, הכוללת דיסקי וידאו.
החל מיוני 2015, "1" הוא האלבום השישי הנמכר ביותר במאה ה-21 בבריטניה, לאחר שמכר למעלה מ-3.1 מיליון עותקים.
הלהיטים הופקו על ידי המפיק ג'ורג' מרטין ושלושת חברי הלהקה שחיו אז.
האלבום כולל את שירי הביטלס שהגיעו למקום הראשון בבריטניה או בארצות הברית.
עם זאת, ישנם כמה יוצאי דופן:
אף על פי שהשיר "For You Blue" הגיע למקום הראשון במצעדים יחד עם "The Long and Winding Road", הוא נחשב כצד B בלבד.
השיר "Day Tripper" נכלל באלבום, מכיוון שהוא הגיע למקום הראשון בבריטניה כצד A כפול עם "We Can Work it Out", אם כי בארצות הברית רק "We Can Work it Out" היה במקום הראשון.
שני סינגלים מובילים בולטים שכתב ג'ון לנון ויצאו הן בבריטניה והן בארצות הברית הושמטו מסיבה לא ידועה: "Please Please Me" ו - "Strawberry Fields Forever".
הראשון היה הסינגל הראשון של הביטלס בבריטניה שהגיע למקום הראשון בכל המצעדים הבריטיים (כולל הגרף ששודר ברשת הרדיו/ הטלוויזיה הלאומית).
השיר השני, "Strawberry Fields Forever" היה חלק מסינגל A כפול יחד עם "Penny Lane", שהגיע למקום הראשון במגזין המוזיקלי New Musical Express ולמקום השני במצעדים האחרים בבריטניה.
העטיפה של 1 נועדה להיות פשטנית ושאפתנית בו זמנית.
הכיסוי עוצב על ידי ריק וורד, ומורכב מ-1 צהוב פופ ארט על רקע אדום.
הדגש על הספרה אחת שימש באוספים רבים של להיטי מקום אחד של אמנים שונים שהגיעו לפני אלבום זה; למשל, "ELV1S" מאת אלביס פרסלי או "מקומות ראשונים" מאת הבי-גיי.
כריכה האחורית של האלבום מציגה את התמונות המפורסמות של הביטלס שצולמו על ידי ריצ'רד אבדון והוגנו בזכויות יוצרים ב־17 באוגוסט 1967.
1 יצא ברחבי העולם בפורמט תקליטור וקלטת.
התקליטור כולל חוברת בת 32 עמודים עם עמוד צבעוני עם עטיפות תמונה בינלאומיות (בסך הכל מוצגים 163 כריכות בכל החוברת) ופרטים (תאריך הקלטה, מיקום, תאריך יציאה, סטטיסטיקות מצעד) לכל אחד מהסינגלים.
בשני העמודים הראשונים שלו נכלל קולאז' עם המשפט "27 No.
1 singles = 1" (ששימש כביטוי לתפיסה עבור מודעות פרומו לאלבום), והקדמה מאת ג'ורג' מרטין.
התקליט והקלטת שומרים על האמנות העיקרית של גרסת התקליטור, אך בצורה שונה.
גרסת התקליט הכפול לא יצאה לאור בארצות הברית, אך המהדורה הבריטית המיובאת הייתה זמינה.
גרסת הוויניל כוללת כרזת קיפול גדולה בצבע מלא המציגה 126 שרוולי תמונות (37 פחות מאשר בתקליטור), ושכפול של ארבע תמונות ריצ'רד אבדון.
פורטרטים של Avedon מופיעים גם בחלק הפנימי של הכיסוי של קיפול השער.
אריזת הדלוקס של אלבום הוויניל, על ארבעת הפורטרטים והפוסטר שלו, מזכירה את זו של אלבום הכותרות שלהם משנת 1968.
ג'ון לנון: שירה, גיטרות, בס, פסנתר, מפוחית
פול מקרטני: שירה, בס, פסנתר, גיטרות
ג'ורג' האריסון: גיטרות, שירת ליווי, שירה עיקרית בשיר "Something"
רינגו סטאר: תופים, כלי הקשה, טמבורין, שירה מובילה ב"צוללת צהובה"
מל אוונס: תוף בס בשיר "Yellow Submarine"
אנדי ווייט: תופים בשיר "Love Me Do"
"" הוא שיר שהוקלט על ידי הזמרת-יוצרת האמריקאית אוליביה רודריגו, מתוך אלבום הבכורה שלה, Sour.
השיר יצא לאור ב-21 במאי 2021, על ידי חברת התקליטים גפן רקורדס, ביחד עם שאר שירי האלבום.
השיר נכתב על ידי אוליביה רודריגו, טיילור סוויפט, ג'ק אנטונוף, סנט וינסנט והופק על דן ניגרו.
השיר מכיל אינטרפולציה , הקלטה מחדש של מנגינה קיימת, של השיר "New Year's Day" מאת הזמרת האמריקאית טיילור סוויפט, ומעניק לסוויפט, ג'ק אנטונוף וסנט וינסנט קרדיט ככותביו.
מילות השיר מתארות את ההשפעות המזיקות של תקשורת לא עקבית במערכת יחסים רומנטית.
מבחינה מוזיקלית, "" הוא בלדת דאון טמפו קלה, בה נעשה שימוש בפסנתר ובס.
ביצאתו של Sour זכה השיר '' לביקורות חיוביות רבות מטעם מבקרי המוזיקה, שהחמיאו לשימוש הצנוע בכלי נגינה ולמילותיו ה"פגיעות".
מבחינה מסחרית, הגיע השיר ל-20 המקומות הראשונים במצעדי הפזמונים באוסטרליה, קנדה וארצות הברית, ול-30 הראשונים בניו זילנד ובפורטוגל.
בעקבות ההצלחה הוויראלית של סינגל הבכורה שלה "Drivers License", ב-13 באפריל 2021, הודיעה רודריגו על צאת אלבום הבכורה שלה Sour, יחד עם רשימת הרצועות ועטיפתו; השיר הרביעי באלבום נקרא "".
ב-20 במאי 2021, נחשפו אנשי הצוות המעורבים באלבום בפלטפורמות המוזיקה הדיגיטלית, כאשר טיילור סוויפט וג'ק אנטונוף זכו לקרדיט ככותבים בשיר "".
מגזין רולינג סטון דיווח כי השיר מכיל אינטרפולציה מהשיר של סוויפט "New Year's Day" (2017), שנכתב על ידי סוויפט ואנטונוף.
רודריגו ציינה כי סוויפט היא השראתה המוזיקלית הגדולה ביותר, ואחת מההשפעות המרכזיות על אלבום הבכורה שלה.
Club ציין ששיר זה מדגים את השפעתה של טיילור סוויפט (שאף מופיע בו דגימה מהאלבום Reputation).
המבקרת השוותה את הגישה הסיפורית לרג'ינה ספקטור, וראתה בשיר גשר בין דורות של מאזינות – נוסטלגיה לדור אחד והזדהות לדור אחר.
ארגוןרשימהמיקוםמקורבילבורדכל שיר ב"Sour" של אוליביה רודריגו מדורג: בחירות המבקרים9Viceדירוג סופי של Sour של אוליביה רודריגו11Insiderהדירוג הסופי של השירים ב-Sour של אוליביה רודריגו, שנה לאחר מכן10The Tabהדירוג הסופי של כל שיר של אוליביה רודריגו, כולל "Vampire"10רולינג סטוןכל שיר של אוליביה רודריגו, מדורג21
אוליביה רודריגו – שירה, שירת רקע, כתיבה, שותפה בהפקה בפועל, פסנתר
דן ניגרו – הפקה, הנדסת הקלטה, אורגן, בס
דן ויבור – עוזר הנדסה (מוזיקלית)
מיטש מקארתי – הנדסת מיקסינג
רנדי מרי – הנדסת מאסטרינג
חיפה הייתה אחת הערים שבהן נחגג אחד במאי בתהלוכות רבות משתתפים שנערכו בצירי התנועה המרכזיים של הדר הכרמל.
הפעם הראשונה בה מתועדת חגיגת אחד במאי בחיפה היא שנת 1914. בשנת 1925 נערכה תהלוכה שבה השתתפו כ־1,000 משתתפים, יהודים וערבים.
הפועלים היהודים המאורגנים בחיפה שבתו מעבודה, והיו גם פועלים ערבים ששבתו (בעיקר ברכבת המנדטורית).
בעצרת שהתקיימה נאמו זלמן שזר (אז נקרא עדיין רובשוב), סלים חסון, ישראל מרום (מרמינסקי) ונציגי הוועד הפועל של ההסתדרות.
הנאומים בעברית תורגמו לערבית והנאום בערבית תורגם לעברית.
ב־1984, נחוג אחד במאי בפעם האחרונה בחיפה באופן ממסדי, בהשתתפות קרוב ל־100,000 משתתפים ובנוכחות יצחק רבין, שמעון פרס, הנהגת ההסתדרות והנהגת נעמת.
לקראת אחד במאי 2009 הוקמה בחיפה "קואליציית האחד במאי – חיפה האדומה", בהשתתפות חד"ש, מרצ, מפלגת העבודה, כוח לעובדים, מאבק סוציאליסטי, המכללה החברתית כלכלית וארגונים נוספים, במטרה להחיות את מסורת ההפגנות בחג הפועלים.
ואכן, ב־2009 וב־2010 השתתפו מאות מפגינים בצעדות אחד במאי שיצאו משכונת ואדי ניסנאס לשכונת הדר הכרמל.
לרגל אחד במאי יוזמת המכללה החברתית כלכלית בחיפה מדי שנה פסטיבל סרטי פועלים בינלאומי.
הפסטיבל מתקיים בשיתוף סינמטק חיפה והפך מאז התחלתו בשנת 2008 למסורת שמאפשרת לחשוף לקהל הישראלי יוצרים חברתיים מהארץ ומהעולם.
החל מ־2015, מאורגנות צעדות לכבוד אחד במאי בחיפה על ידי הארגון האנרכו־קומוניסטי אחדות במושבה הגרמנית.
2-סטפ גראז' או 2-סטפ הוא תת-ז'אנר מוזיקלי של גראז' בריטי, שהתפתח במהלך אמצע שנות ה-1990 בלונדון שבאנגליה.
לעומת גראז' בריטי, שמתבסס על מקצב ארבע על הרצפה , ביצירות מהז'אנר יש מקצב דו-שלבי, רועד ולא סדיר שקרוב ל-130 פעימות לדקה שמבוצע בחתימת זמן של 4/4. כמו כן, ביצירות אלו יש שימוש בקלידים, סינתיסייזרים, מכונות תופים, כלי הקשה, גיטרות, פסנתר וכלי נגינה אקוסטיים.
יתר על כן, התבנית הטיפוסית של הז'אנר כוללת בדרך כלל תופי קיק סינקופיים עם דילוג עם פעימות, קצב מעורבב או חלוקת פעימות , וזאת כדי ליצור אפקט "קופצני, מתנדנד דמוי פאנק".
בנוסף לזאת, יצירות מהז'אנר מכילות בייסליינים מסותנזים ועמוקים ושירה נשית, אם כי קיימים מספר דוגמאות שבהם יש שירה גברית.
שירה זו לעיתים מבוצעת בסגנון שירה של מוזיקת ג'אנגל.
אלמנט נוסף של הז'אנר הוא שימוש בדגימות ועיבודים של יצירות א-קפלה מוזיקליות.
2-4-6-8 כביש מהיר הוא שיר של להקת הפאנק/גל חדש הבריטית טום רובינסון בנד.
השיר יצא כסינגל בשנת 1977 והגיע למקום החמישי במצעד הסינגלים הבריטי.
המוזיקה והמילים נכתבו על ידי טום רובינסון.
השיר היה הסינגל הראשון שיצא על ידי טום רובינסון בנד, שהוקמה בינואר 1977 וחתמה בחברת EMI באוגוסט 1977.
רובינסון כתב את השיר בין עזיבתו את ההרכב Café Society ב-1976 לבין הקמת טום רובינסון בנד בשנה שלאחר מכן, בזמן שבו הופיע עם חבריו שהיו זמינים בערב; לכן, השיר היה צריך להיות פשוט מספיק כדי ללמוד אותו תוך כמה דקות.
רובינסון המציא את השיר 'בניסיון להבין את האקורדים ל-'Couldn't Get It Right' של להקת Climax Blues Band שהוא לא ממש זכר.
זה הוביל לחזרה פשוטה של שלושה אקורדים של "2-4-6-8".
הבית הגיע מזיכרונותיו של רובינסון מנסיעה חזרה ללונדון בלילה אחרי הופעות עם Café Society: "כשהוואן שלנו הגיע לקטע האחרון של ה-M1 ללונדון, השמש באמת החלה לעלות עם אור הבוקר על הכביש המהיר.
הקריאות המספריות במקהלה נלקחו משירת שחרור גאה: "2, 4, 6, 8, גיי טוב פי שניים מהסטרייט...
EMI דחתה בתחילה את השיר.
עם זאת, לאחר סיבוב ההופעות הלהקה הפכה להרבה יותר הדוקה מוזיקלית, והגיטריסט דני קוסטו הרחיב את מנעד הריפים שלו, מה ששכנע את EMI להוציא את האלבום.
השיר עוסק בהנאה של נהיגה במשאית בלילה גשום עד עלות השחר.
למרות שהפזמון מבוסס על שירת שחרור גאה, זה לא ברור למאזין המזדמן, ולכן השיר מנוגד לשירים הפוליטיים הבולטים המאוחרים יותר של ההרכב, עם נושאים כמו הומופוביה ("Glad to Be Gay") והפרעות אזרחיות ("Long Hot Summer").
"2-4-6-8 Motorway" יצא במקור ב-7 באוקטובר 1977 וזכה מיד לתשומת לב.
השיר עלה למקום החמישי במצעד הסינגלים הבריטי ב-22 באוקטובר 1977, ונשאר במצעד במשך 9 שבועות.
זהו הסינגל של רובינסון שדורג הכי הרבה במצעדים; הסינגל המאוחר יותר (סולו) שלו "War Baby" הגיע למקום השישי.
הלהקה ביצעה אותו בתוכנית Top of the Pops ב-27 באוקטובר, ושוב ב-10 בנובמבר.
רוברט כריסטגאו תיאר אותו כ"להיט מיידי", בעוד דייוויד קואנטיק תיאר את השיר כ"משהו בין שיר של יציע אוהדי כדורגל (או שיר של מצעד מחאה) לבין שיר של ברוס ספרינגסטין".
הוא יצא באירופה, הגיע למקום הראשון בשוודיה ב-27 בינואר 1978, ונשאר בראש במשך 4 שבועות, בעוד שבארצות הברית מופיע "2-4-6-8" בשני הצדדים.
הוא יצא מחדש ב-Old Gold בשנת 1983 וב-EMI בשנת 1987, כולל גרסת 12 אינץ'.
השיר גם הגיע למקום ה-13 במצעד הסינגלים האוסטרלי בתחילת 1978.
הוא הופיע גם בתוכנית No Thanks!
The '70s Punk Rebellion" (2003)", והוא עדיין חלק מההופעות החיות של רובינסון.
השיר זכה למספר גרסאות כיסוי, ביניהן:
טום רובינסון – שירה, בס
מארק אמבלר – אורגן, פסנתר
פיגועי 11 בספטמבר, שהתרחשו בשנה זו, הם מתקפת טרור שבה נספו קרוב ל-3,000 בני אדם.
הפיגועים הכו בהלם את ארצות הברית ואת העולם המערבי כולו, שעמד מול מה שנראה כסרט קולנוע אפוקליפטי שקרם עור וגידים.
השלכותיהם המדיניות, החברתיות והתרבותיות היו מרחיקות לכת.
הם פקחו את עיני העולם לסכנות הטרור האיסלאמי, והביאו למפנה במדיניות ארצות הברית במזרח התיכון, למלחמת אפגניסטן ובעקיפין גם למלחמת עיראק ב-2003.
שנת 2000 הייתה השנה האחרונה של המאה ה-20 וגם של המילניום השני.
מסיבה זו, במהלך המאה ה-20 היא נחשבה לתקופה עתידנית רחוקה, והביטוי "בשנת 2000" שימש לתיאור אירועים שעשויים להתרחש בעתיד הרחוק.
לדוגמה, כתב העת פנטסיה 2000 הוקדש למדע בדיוני, והשיר "Disco 2000" של להקת פאלפ, שראה אור בשנת 1995, מתאר ילדים שהתבגרו.
2001: אודיסיאה בחלל הוא סרט הרפתקאות מדע בדיוני אפי אמריקאי משנת 1968 בבימויו של סטנלי קובריק.
התסריט לסרט נכתב על ידי קובריק וארתור סי.
קלארק, בהשראת ספרו הקצר של קלארק "הזקיף".
בעקבות הסרט, קלארק כתב רומן באותו שם שיצא לאור גם הוא בשנת 1968, שנה לפני נחיתת האדם הראשון על הירח.
הסרט עוקב אחר מסעם של משלחת אסטרונאוטים לכוכב הלכת צדק בעקבות גילויו של מונולית שחור באדמת הירח אשר משדר אותות רדיו אל עבר צדק.
כמו כן, הסרט עוסק באקזיסטנציאליזם, אבולוציית האדם, טכנולוגיה, בינה מלאכותית ובאפשרות של חיים מחוץ לכדור הארץ.
"2001: אודיסיאה בחלל" נודע בשל דיוקו המדעי בכל הנוגע לטיסות לחלל והציג אפקטים ויזואליים חדשניים לתקופתו.
הדיאלוגים בסרט הם מעטים והפסקול מורכב ברובו מיצירות של מוזיקה קלאסית וביניהן "כה אמר זרתוסטרא" של המלחין ריכרד שטראוס ו"הדנובה הכחולה" של יוהאן שטראוס.
"2001: אודיסיאה בחלל" מומן והופץ על ידי חברת ההפקות מטרו גולדווין מאייר האמריקאית, אך צולם ונערך ברובו באולפני החברה באנגליה.
בעת יציאתו לאקרנים, הוא התקבל בביקורות מעורבות אך עדיין הפך לסרט הרווחי ביותר בשנת 1968 באמריקה הצפונית.
הסרט היה מועמד לארבעה פרסי אוסקר, וזכה בפרס האפקטים הוויזואליים.
בשנת 1984 יצא לאקרנים סרט המשך בשם 2010 בבימויו של פיטר היימס.
"2001: אודיסיאה בחלל" נחשב על ידי רבים לאחד הסרטים הטובים והמשפיעים בתולדות הקולנוע ואלמנטים רבים ממנו נלקחו ויושמו בסרטים רבים אחרים של ז'אנר המדע בדיוני.
בשנת 1991 החליטה ספריית הקונגרס לשמר את הסרט בארכיון הסרטים הלאומי של ארצות הברית בשל "חשיבותו התרבותית, ההיסטורית והאסתטית".
בשנת 2002, מגזין Sight & Sound דירג את הסרט במקום השישי ברשימת עשרת הסרטים הטובים בכל הזמנים.
הסרט מורכב מארבעה חלקים עיקריים, אשר כולם (מלבד החלק השני) מוצגים בסרט על גבי כותרות.
להקת הומינידיים קדומים באפריקה מחפשת אחר מזון.
הלהקה חיה בפחד מחיות טרף ומגורשת ממקומה ליד מקווה מים בידי להקה מתחרה.
בוקר אחד מופיע ליד מקווה המים מונולית בצורת מלבן שחור.
חברי הלהקה ניגשים אל המונולית בצווחות ובקפיצות ובסופו של דבר נוגעים בו בזהירות.
נראה שפגישתם עם המונולית השפיעה עליהם באופן כלשהו וזמן קצר לאחר האירוע מצליח אחד מקופי האדם להבין כי הוא יכול להשתמש בעצם משלד של בעל חיים ככלי וכנשק.
בעזרת השימוש בכלים החדשים קופי האדם מצליחים להתגבר על חיות טרף, צדים ציד ומאוחר יותר הורגים את מנהיג הלהקה המתחרה ומבריחים אותה ממקווה המים.
בעודו חוגג את ניצחונם, מנהיג הלהקה זורק לאוויר את העצם בה השתמש וברגע זה נעשה מאטץ' קאט ומעבר לסצנה בה נראית חללית בצורה דומה לעצם.
חלק זה נפתח בחללית נוסעים שנמצאת בדרך לתחנת החלל אשר מקיפה את כדור הארץ.
נראה שבחללית יש במסע זה נוסע יחיד, ואנו לומדים שמדובר במדען בשם הייווד ר.
פלויד אשר נמצא בדרכו לבסיס הירחי "קלאביוס".
לפני הגעתו לבסיס הירחי, פלויד נוחת בתחנת החלל בה הוא עורך שיחת וידאו עם בתו ולאחר מכן נפגש עם חברתו אלנה, מדענית סובייטית, ושאר עמיתיה לעבודה אשר שואלים את פלויד לגבי "הדברים המוזרים" שמתרחשים בבסיס הירחי ולגבי השמועה על מגפה מסתורית שפרצה בו.
ד"ר פלויד, בנימוס אך בתקיפות, מסרב לענות על השאלות לגבי המגפה וטוען שהוא "לא רשאי לדבר על כך".
בהמשך ד"ר פלויד מגיע לבסיס הירחי ועורך ישיבה סודית עם בכירים בבסיס.
בישיבה הוא מתנצל על סיפור הכיסוי לפיו פרצה מגפה בבסיס אך מדגיש את חשיבות הסודיות.
נחשף שמטרת ביקורו האמיתית היא לחקור עצם מלאכותי שנקבר במכתש טיכו באופן מכוון לפני ארבעה מיליון שנים.
פלויד וצוותו מגיעים בחליפות חלל לחפירה שנעשתה במקום בו התגלה העצם ויורדים לחפירה.
העצם נגלה לצופים, והוא נראה זהה למונולית השחור בו פגשו הקופים.
המדענים סובבים את המונולית ונוגעים בו, ואז מגיע רגע הזריחה.
ברגע שקרני השמש הראשונות נוגעות בעצם שהיה קבור מזה עידנים, נשמע קול רם, וכל המדענים מצמידים את ידיהם לקסדותיהם, ונראה שהם מנסים להגן על אוזניהם מהצליל הרם.
אופי הצליל והידיעה שעל פני הירח שורר ריק נותנים לצופה להבין שהצליל הוא למעשה שידור רדיו שמקורו במונולית.
בתמונה זו מסתיים החלק השני.
שמונה עשר חודשים לאחר מכן נמצאת החללית דיסקברי 1 בדרכה לכוכב הלכת צדק ועל סיפונה צוות בן חמישה אסטרונאוטים; ד"ר דייוויד באומן, ד"ר פרנק פול ועוד שלושה מדענים אחרים שנמצאים בהקפאה קריוגנית.
רוב הפעולות של החללית נשלטות על ידי המחשב HAL 9000, מחשב בעל בינה מלאכותית אשר מכונה על ידי האסטרונאוטים בשם האל.
האל מאופיין כמחשב אשר חסין משגיאות או תקלות.
במהלך ריאיון של הצוות עם רשת הטלוויזיה BBC, באומן נשאל האם להאל יש רגשות ועונה כי זה אכן נראה כך אך האמת אינה ידועה.
במהלך המסע לצדק האל שואל את באומן לגבי המסתוריות יוצאת הדופן והסודיות הסובבת את המשימה אך אז קוטע את עצמו ומדווח על תקלה המתקרבת ובאה במכשיר אשר שולט באנטנה הראשית של החללית.
בעזרת רכב חלל חיצוני, האסטרונאוטים מחליפים את הרכיב שלכאורה תקול אך לא מוצאים בו כל תקלה.
האל מציע להתקין בחזרה את הרכיב התקול ולתת לו להתקלקל כדי שהתקלה תימצא.
מרכז הבקרה מסכים לכך אך מודיע לאסטרונאוטים כי על פי מחשב HAL 9000 תאום אשר נמצא במרכז הבקרה, תחזיתו של המחשב הנמצא בחללית שגויה.
כאשר האל נשאל לגבי התקלה, הוא מתעקש שהטעות בתחזית מקורה בטעות אנוש כלשהי מאחר שמחשב מסוג זה מעולם לא טעה.
האסטרונאוטים באומן ופול, בעודם מודאגים מהתנהגותו של האל, נכנסים לאחד מרכבי החלל כדי לדבר על התקרית מבלי שהאל ישמע את דבריהם.
למרות אמינותם של מחשבים מסדרת HAL, לשניים יש חשדות לגביו אך הם מחליטים לפעול לפי הצעתו ולהחליף בחזרה את הרכיב.
הם מחליטים שאם אכן יתגלה שהאל שגה, הם ינתקו אותו.
במהלך שיחתם של באומן ופול, האל מצליח לראות אותם דרך חלקו השקוף של רכב החלל ומצליח לקרוא את שפתיהם בעודם מדברים על תוכניתם.
בזמן שפול מנסה להחליף את הרכיב במהלך פעילות חוץ־רכבית, רכב החלל אשר נשלט על ידי האל פוגע בצינור החמצן של פול ומעיף אותו הרחק מהחללית.
באומן לא מבין שהמחשב אחראי לכך ויוצא עם רכב חלל נוסף כדי לנסות להציל את פול.
באותו הזמן האל מנתק את המכשירים המשאירים בחיים את שלושת האסטרונאוטים שנמצאים בהקפאה.
כאשר באומן חוזר לחללית עם גופתו של פול, האל מסרב לתת לו להיכנס ומסביר לו שהוא יודע על תוכניתם לנתק אותו ומציין שהחלטה זו תפגע במשימה.
באומן מחליט להיכנס לחללית דרך יציאת החירום הנפתחת באופן ידני.
לצורך כך הוא עוזב את פול ומחליט לצאת מרכב החלל ולהיכנס לחללית, פעולה שמסכנת את חייו מאחר שיצא למשימה עם רכב החלל, ללא קסדה.
באומן שורד ונכנס לחללית בהצלחה.
לאחר שחבש קסדה, הוא מתקדם לליבת המעבד של האל מתוך כוונה לנתק את רוב פונקציות המחשב.
האל תחילה מנסה להרגיע את באומן, אחרי כן מתחנן בפניו להפסיק ולבסוף מביע פחד.
כאשר באומן מסיים לנתק את המחשב, מתנגן סרט וידאו קצר אשר הוקלט מראש ובו מופיע ד"ר פלויד.
פלויד מגלה את מטרת המסע האמיתית וחושף את קיומו של מונולית שחור בן ארבעה מיליון שנים אשר התגלה באדמת הירח ומציין כי "מקורו ומטרתו עדיין בגדר תעלומה מוחלטת".
פלויד מוסיף כי מלבד אות רדיו בודד שכוון ונשלח לעבר צדק, המונולית היה דומם לחלוטין.
בהגיעו לצדק, באומן יוצא מהחללית דיסקברי 1 עם רכב חלל כדי לחקור מונולית נוסף שמתגלה ומקיף את כוכב הלכת.
בעודו מתקרב אל המונולית, הוא נשאב לתוך מערבולת של אורות צבעוניים.
באומן המבוהל מוצא את עצמו נע במהירות עצומה במרחבי החלל וצופה בתופעות קוסמיות ביזאריות ונופים משונים.
הוא מוצא את עצמו, בעודו נמצא ברכב החלל, בתוך חדר בעיצוב נאו־קלאסי.
דייב רואה כל פעם גרסאות מבוגרות יותר שלו בהדרגה: באומן, מבוגר יותר, נמצא מחוץ לחללית עדיין בחליפת אסטרונאוט, מתקדם לעבר חללית, אך היא אינה שם כבר.
הוא נכנס לחדר האמבטיה ובצאתו ממנו הוא רואה את עצמו עוד יותר מבוגר, יושב ליד שולחן ואוכל.
כאשר באומן הזקן יותר מפיל בטעות כוס שמפניה על הרצפה, הוא מבחין בעצמו, זקן עוד יותר, קירח ושוכב במיטה.
לפתע מול באומן השוכב במיטה מופיע מונולית.
כאשר הוא מנסה לגעת בו, הוא הופך למעין ישות דמוית "עובר חללי".
הסרט מסתיים באותו עובר חללי (באומן), מרחף בחלל סמוך לכדור הארץ, מסתכל עליו.
קלארק היה בעיצומה של כתיבת ספר המבוסס על סיפור קצר שכתב ב־1951 בשם "הזקיף" ("The Sentinel"), כשפנה אליו הבמאי סטנלי קובריק.
קובריק הציע שיתוף פעולה ביצירת קלארק השתתף בכתיבת התסריט המבוסס על טיוטת הספר.
התוצאה: הסרט "2001: אודיסיאה בחלל".
הסרט והספר שהוציא קלארק אחר כך זכו להצלחה כבירה.
הסרט זכה בפרס אוסקר לשנת 1968 בקטגוריה של אפקטים חזותיים.
ב־"2001: אודיסיאה בחלל" ניסה קלארק להביא מעין מסר נבואי לשנה שהיא משמעותית, תחילת האלף השלישי, שבעת צאת הסרט לאקרנים נראתה מרוחקת מאוד.
הוא גם הביא בעלילה מספר בעיות שניסה לפותרן בתסריט כמו תפקוד האסטרונאוטים במצב של כוח משיכה אפסי וכן את השאלה המוסרית הקרדינלית האם האנושות לא מביאה בפיתוח מחשבים מתוחכמים את האפשרות ש"הגולם יקום על יוצרו".
המוזיקה בסרט היא אסופה של קטעי מוזיקה קלאסית.
למשל, המסע מכדור הארץ לירח נערך לצלילי הוואלס "הדנובה הכחולה" מאת יוהאן שטראוס הבן.
הסרט מתחיל בהשמעה של פתיחת הפואמה הסימפונית כה אמר זרתוסטרא של ריכרד שטראוס על פי פרידריך ניטשה.
קטע מוזיקלי זה, הפך מאז למזוהה עם סרטי מדע בדיוני.
קטעי מוזיקה נוספים כוללים יצירות של אראם חאצ'טוריאן וקטעים מארבע יצירות של מלחין האוונגרד ג'רג' ליגטי.
קובריק, שהשתמש ביצירות ללא רשותו של המלחין הביא את ליגטי לתודעת הכלל והיה לאחד ממלחיני האוונגרד שפרצו אל קהל רחב.
מאז, קובריק השתמש ביצירות של ליגטי בשניים מסרטיו הבאים.
התחלת הסרט וסיומו עלולים להיות לא מובנים לצופים שלא קראו את הספר קודם לכן.
סך הכנסות הסרט ברחבי העולם נאמדות בכ־190 מיליון דולר, מתוכם כ־56.7 מיליון בצפון־אמריקה.
עת יציאת הסרט הביקורות היו תחילה מעורבות אך עם הזמן הסרט הגיע למעמד של סרט פולחן.
מגזין Time פרסם שבע ביקורות שונות על הסרט בעת יציאתו, כאשר כל אחת מעט יותר חיובית מהקודמת; בביקורת האחרונה שפורסמה ב־27 בדצמבר 1968, נכתב כי 2001 הוא
רנטה אדלר מהניו יורק טיימס כתבה שהסרט "נמצא איפשהו בין היפנוזה לשיעמום".
במגזין וראייטי נכתב מבקר הקולנוע אנדרו סאריס כתב שהסרט הוא לאחר צפייה שנייה סאריס שינה את דעתו וכתב שהסרט
פרסי אוסקר – הסרט זכה בפרס האוסקר בקטגוריית האפקטים הוויזואליים והיה מועמד ל־3 פרסי אוסקר נוספים בקטגוריות הבימוי, התסריט המקורי ועיצוב ההפקה.
פרסי באפט"א לקולנוע – הסרט זכה ב־4 פרסי באפט"א בקטגוריות הצילום, עיצוב הפקה, פסקול ו־"Road Show" (הקרנות מצומצמות).
כמו כן היה מועמד בקטגוריית הסרט הטוב ביותר.
פרסי הוגו – זכייה בפרס סרט הדרמה הטוב ביותר.
דוד די דונטלו – זכייה בפרס הסרט הזר הטוב ביותר.
פרס גילדת הבמאים של אמריקה – מועמדות לפרס הבימוי הטוב ביותר.
המוטיב המרכזי בסרט הוא האדם מול הטכנולוגיה.
אך גם פולחן האלימות משחק תפקיד ביצירה הפילוסופית של סטנלי קובריק.
בפרק הראשון, "שחר האדם", לאחר שגילה את היכולת להשתמש בכלים שבסביבתו, קוף האדם הורג אחד מקופי האדם של הקבוצה היריבה (ובכך עוזר לשבט שלו להשתלט על מקור המים החשוב) הוא מניף את העצם הרוצחת והיא מתחלפת בתמונה של חללית מרחפת בחלל.
זוהי אחת הסצנות המפורסמות בהיסטוריה של הקולנוע.
מה שקובריק רוצה לומר בזה הוא שהאלימות, מזעזעת ככל שתהיה היוותה חלק משמעותי בהתפתחותה של האנושות, וכיאה לכזאת שהתבססה על אלימות נידונה היא לכישלון.
בפרק האחרון, סגירת מעגל מתבצעת כאשר המחשב בעל הבינה המלאכותית "האל", מנוטרל רק באמצעות מברג – כלי ידני ופרימיטיבי.
בחלק השני של הסרט, אפשר לראות את אחד החוקרים האמריקאים מתיישב לשיחה עם שליחים רוסים.
הוא מדבר עמם על העניינים השונים שבפוליטיקה.
זה למעשה מראה שעל אף שהאדם שיפר נפלאות את כליו – התנהגותו לא השתנתה עוד מתחילת הזמן.
הוא עדיין מחולק לשבטים שמסוכסכים לגבי נושאים שונים ומשונים.
מבקרים נוספים טענו שהגותו של הפילוסוף הגרמני פרידריך ניטשה, כפי שמתבטאת ב"כה אמר זרתוסטרא", עומדת בבסיסו של הסרט.
ניטשה טען שהאדם אינו אלא גשר בין החיה – ל"על־אדם", אלוהים, יצור ששולט בגורלו.
במהלך הסרט אנו רואים את השלבים שעובר האדם, מלבד זה הנוכחי, משחר ההיסטוריה אל העתיד.
הוא כעת יצר תבונה מלאכותית משל עצמה.
הוא בורא ובסופו של דבר ברייתו קמה עליו.
בסצנה האחרונה של אודיסאה בחלל, הצופים רואים תינוק עטוף בהילה כחולה – מסתכל בעיניים בוהקות אל עבר כדור הארץ.
זהו למעשה, ה"על־אדם", יצור טהור וכן.
בתקשורת הפופולרית כדוגמת סרטים, טלוויזיה, פרסום, מוזיקה או משחקי מחשב היו אינספור רמזים והפניות לסרט מאז שהסרט 2001 אודיסיאה בחלל יצא לאקרנים.
במיוחד, "סצנת העצם", המונולית, HAL 9000, הסצנה הסופית, ומוזיקת הקולנוע צוטטו או מועתקים לעיתים קרובות.
דוגמאות למחוות או לפרודיות כאלה הן:
השיר Space Oddity של דייוויד בואי שהוקלט ב־1969, שנה לאחר שהסרט יצא לאקרנים.
סרט הפרודיה כוכב אפל בבימויו של ג'ון קרפנטר מ־1974.
סרט הפרודיה שיגעון בחלל בבימויו של מל ברוקס מ־1987.
בסרט "צ'רלי בממלכת השוקולד" של טים ברטון מ־2005 יש סצנה בה מועברת חפיסת שוקולד לתוך טלוויזיה שבה מוצגת הסצנה של הופעת המונוליט שהופך לחפיסת שוקולד.
בסדרה המצוירת משפחת סימפסון יש התייחסויות רבות לסרט.
לדוגמה בפרק הקרוי "הפוני של ליסה" (Lisa's Pony).
במשחק הקלפים star munchkin (מנצ'קין בין כוכבים בעברית) אחד הקלפים בהם פוגש השחקן מתאר אבן שחורה בשם "Monolith", אשר מעלה את השחקן בדרגה.
דמותו של המחשב הנבל "אוטו" בסרט וול-E מבוססת באופן מודע על דמותו של HAL-9000 ואף מעוצבת כמוהו.
בסוף הפרק השביעי של הסדרה מ.ק.
22, "רובו רבי", מוצג המחשב HAL-LELUYA (הללויה) שמדבר יידיש ומנסה להרגיע את מוטי שמנתק אותו מפעילות.
הסרט "2001: a space travesty" בכיכובו של לזלי נילסן.
בסוף המשחק מטאל גיר סוליד 1 משנת 1998, מתברר ששמותיהם האמיתיים של "סוליד סנייק" וחברו "אוטקון" הם האל (HAL) ודייב (Dave).
בריאיון, סיפר הידאו קוג'ימה, שהסרט הוא מהאהובים עליו ביותר.
בסרט ברבי היצא ב-2023, פתיחת הסרט היא למעשה פרודיה לפתיח המקורי של הסרט.
בפרק העשירי של העונה השנייה של הסדרה האחיין שלי בנץ יש פרודיה על הסרט.
בערך זה מצוינים אירועים בולטים שהתרחשו במהלך שנת 2001 ונוגעים לעולם הספורט.
בג'ירו ד'איטליה ניצח ג'ילברטו סימוני ()
בוואלטה אספניה ניצח אנחל קסרו ()
באליפות העולם באופני כביש ניצח אוסקר פרירה () בפעם השנייה
3 - 12 באוגוסט אליפות העולם נערכה באדמונטון שבקנדה.
רוסיה ניצחה באליפות, עם 5 מדליות זהב, 7 מדליות כסף, 6 מדליות ארד ו-18 בסך הכל.
ארצות הברית סיימה שנייה עם 5 מדליות זהב, 5 מדליות כסף, 3 מדליות ארד ו-13 בסך הכל.
קניה סיימה במקום השלישי עם 3 מדליות זהב, 3 מדליות כסף, 2 מדליות ארד ובסך הכל צברה 8 מדליות, מדליית ארד אחת יותר מגרמניה שסיימה במקום הרביעי.
באליפות לא נשבר אף שיא עולם, אך נשברו שמונה שיאי אליפות, חמישה שיאים לגברים ושלושה לנשים.
אריזונה דיאמונדבאקס זוכה באליפות ה-MLB לאחר ניצחון 3-4 בוורלד סיריס על הניו יורק יאנקיז.
אליפות העולם בג'ודו נערכה במינכן שבגרמניה.
יפן זכתה ב-4 מדליות זהב (10 בסה"כ), רוסהי זכתה ב-3 מדליות זהב וצרפת זכתה ב-2 מדליות זהב (3 בסה"כ).
אריק זאבי זכה במדליית כסף.
אליפות אוסטרליה הפתוחה - ג'ניפר קפריאטי ()
אליפות צרפת הפתוחה - ג'ניפר קפריאטי ()
וימבלדון - ונוס ויליאמס ()
אליפות ארצות הברית הפתוחה - ונוס ויליאמס ()
אליפות אוסטרליה הפתוחה - אנדרה אגסי ()
וימבלדון - גורן איוואנישביץ' ()
אליפות ארצות הברית הפתוחה - לייטון יואיט ()
נבחרת צרפת () זכתה בגביע לאחר ניצחון 2-3 על נבחרת אוסטרליה ().
נבחרת קולומביה ניצחה את נבחרת מקסיקו בגמר קופה אמריקה 1:0.
נבחרת צרפת ניצחה את נבחרת יפן 1:0 בגמר.
באיירן מינכן () זוכה בתואר לאחר ניצחון על בוקה ג'וניורס () 0:1.
באיירן מינכן () זכתה באליפות לאחר ניצחון בגמר על ולנסיה ().
לאחר 1-1 בין הקבוצות בתום 120 דקות של משחק, הוכרע המשחק בדו-קרב פנדלים בו ניצחה באיירן מינכן 4-5.
ליברפול () זכתה בגביע לאחר שניצחה בגמר את אלאבס מספרד בתוצאה 4-5.
ליברפול () זוכה בתואר, לאחר ניצחון על באיירן מינכן () 2-3.
בוקה ג'וניורס () זוכה בגביע ליברטדורס.
סן לורנסו () זוכה בתואר בפעם הראשונה והיחידה.
מייקל אואן () זכה בתואר
לואיש פיגו () זכה בתואר
רומא זוכה בסופר קאפ האיטלקי בפעם הראשונה.
ליברפול זוכה בגביע לאחר ניצחון על ארסנל בתוצאה 1-2.
סן לורנסו זוכה באליפות (קלאוסורה) בפעם העשרים ותשע.
ראסינג קלוב זוכה באליפות (אפרטורה).
גרמיו זוכה בגביע, לאחר ניצחון על קורינתיאנס במפגש הכפול.
באיירן מינכן זוכה באליפות בפעם ה-17.
שאלקה 04 זוכה בגביע בפעם השלישית, לאחר ניצחון על אוניון ברלין בתוצאה 0-2.
אליפות המדינה – מכבי חיפה זכתה בתואר.
גביע המדינה – מכבי תל אביב זכתה בתואר.
ריאל סרגוסה זוכה בגביע בפעם החמישית.
ריאל מדריד זוכה בסופר קאפ הספרדי, לאחר ניצחון על ריאל סרגוסה 4-1 במפגש הכפול.
נבחרת סרביה ומונטנגרו () זוכה באליפות לאחר ניצחון על נבחרת טורקיה () 78:69.
ארגנטינה () זכתה באליפות לאחר ניצחון על ברזיל () 59-78.
מכבי תל אביב זכתה בגביע לאחר ניצחון על פנאתינייקוס () 67-81.
וירטוס בולוניה () זכתה בגביע לאחר ניצחון בסדרה של 5 משחקים על בסקוניה ().
מארוסי () זוכה בגביע, לאחר ניצחון על אלאן שאלון () 72:74.
אוניקאחה מאלגה () זוכה בגביע קוראץ', לאחר ניצחון על המופארם ורשאץ' () במשחק כפול 77-47 ו-69-71.
ליגת ה-NBA - לוס אנג'לס לייקרס זכתה באליפות לאחר ניצחון 1-4 בסדרת הגמר על פילדלפיה 76' (ראה עונת 2000/2001 ב-NBA).
אליפות המדינה - מכבי תל אביב זכתה בתואר
גביע המדינה - מכבי תל אביב זכתה בגביע
ברצלונה זוכה בגביע לאחר ניצחון על ריאל מדריד בתוצאה 77-80.
באליפות פורמולה 1 שכללה 17 מרוצים מנצח מיכאל שומאכר (גרמניה) במכונית מתוצרת פרארי.
בולטימור רייבנס זוכה באליפות ה-NFL לאחר ניצחון 7-34 בסופרבול ה-35 על הניו יורק ג'איינטס.
16 - 29 ביולי, אליפות העולם נערכה בפוקואוקה, יפן.
באליפות השתתפו 1498 ספורטאים, מ-134 מדינות.
אוסטרליה ניצחה באליפות, לראשונה, עם 13 מדליות זהב ו-25 בסך הכל.
סין סיימה שנייה עם 10 מדליות זהב ו-20 בסך הכל וארצות הברית סיימה רק במקום השלישי עם 10 מדליות זהב, ובסך הכל צברה 26 מדליות, כולן במסגרת תחרויות השחייה.
באליפות נקבעו 7 שיאי עולם חדשים כולם בגברים, ו-48 שיאי תחרות חדשים.
איאן ת'ורפ מאוסטרליה, שזכה ב-6 מדליות זהב וקבע 4 שיאי עולם חדשים, היה השחיין הבולט באליפות כולה.
אינגה דה ברוין מהולנד ופטריה תומאס מאוסטרליה, שזכו כל אחת ב-3 מדליות זהב, היו השחייניות הבולטות באליפות.
הערה: שיא של גרנט האקט במשחה של 1500 מ' חופשי החזיק מעמד 10 שנים עד לשנת 2011